
1. 
OPĆI DIO 

1.1.  Sažetak Računa prihoda i rashoda i Računa financiranja 
[bookmark: _Hlk161037735](u privitku)


1.2.  Račun prihoda i rashoda 

1.2.1. Izvještaj o prihodima i rashodima prema ekonomskoj klasifikaciji 
(u privitku)

1.2.2. Izvještaj o prihodima i rashodima prema izvoru financiranja
(u privitku)

1.2.3. Izvještaj o rashodima prema funkcijskoj klasifikaciji
(u privitku)


2. POSEBNI DIO 

2.1.   Izvještaj po programskoj klasifikaciji
(u privitku)


3. OBRAZLOŽENJE 


3.1.  Obrazloženje općeg dijela polugodišnjeg izvještaja o izvršenju financijskog plana  
Centar za profesionalnu rehabilitaciju Zagreb (u daljnjem tekstu: Centar) je ustanova osnovana temeljem Zakona o profesionalnoj rehabilitaciji i zapošljavanju osoba s invaliditetom i temeljem Uredbe o osnivanju Centra za profesionalnu rehabilitaciju „Zagreb“. 
Osnivač Centra je Republika Hrvatska. Centar je proračunski korisnik iz nadležnosti Ministarstva rada, mirovinskoga sustava, obitelji i socijalne politike.  
Djelatnost Centra je pružanje usluga profesionalne rehabilitacije s ciljem uključivanja osoba s invaliditetom na tržište rada.

3.1.1. Obrazloženje ostvarenja prihoda i rashoda, primitaka i izdataka 
Prihodi i primici
Centar ostvaruje prihode iz Državnog proračuna Republike Hrvatske, te pružanjem usluga profesionalne rehabilitacije.
Prihodi od poslovanja u prvoj polovici 2026. godine ostvareni su u ukupnom iznosu od 1.446.418,40 eura, što je za 1,03%  manje u odnosu na isto razdoblje prethodne godine.
Najveći dio prihoda ostvaren je po osnovi novčane naknade poslodavaca zbog nezapošljavanja osoba s invaliditetom na poziciji 6528, u iznosu od 1.445.144,00 eura.
Usluge profesionalne rehabilitacije koje Centar pruža klasificiraju se na odjeljku Ostali nespomenuti prihodi – 6526, ostvareni u iznosu 1.274,40 eura (prihodi od ovih usluga od 2021. godine ne smatraju se više vlastitim prihodom već prihodom za posebne namjene – namjenskim prihodima). 


Rashodi i izdaci
Centar obavlja poslovanje kroz samo jedan program, 3301 Aktivna politika tržišta rada i jednu aktivnost A922001- Administracija i upravljanje. Sredstva u okviru navedene aktivnosti namijenjena su za redovito poslovanje Centra i obuhvaćaju rashode za zaposlene, materijalne rashode, financijske rashode te rashode za nabavu nefinancijske imovine.  
Iz izvora financiranja 43, za provedbu ove aktivnosti, u 2026. godini planirana su sredstva u iznosu od 1.522.00,00 eura, a u prvom polugodištu 2026. godine utrošeno je 665.349,04 eura, odnosno 43,71% od planiranog. Centar ima veće izvršenje rashoda za 12,04% u odnosu na prvo polugodište prethodne godine.
Rashodi poslovanja na poziciji 3 za prvo polugodište 2026. godine ostvareni su u iznosu od 665.349,04 eura, što predstavlja povećanje od 12,04% u odnosu na isto razdoblje prethodne godine.
Unutar navedene aktivnosti najveći iznos odnosi se na rashode za zaposlene (31) koji su izvršeni u iznosu od 506.758,37 eura, odnosno 46,07% u odnosu na  plan. U usporedbi s istim razdobljem prethodne godine, rashodi za zaposlene povećani su za 12,55%. Navedeno povećanje rezultat je povećanje osnovice za obračun plaća u državnim i javnim službama. Također u  rujnu 2025. godine stupio je na snagu novi pravilnik o unutarnjem ustrojstvu i sistematizaciji radnih mjesta na temelju kojeg je došlo do procjene radnog mjesta i povećanja koeficijenta za četiri stručna radnika (specijalisti za profesionalnu rehabilitaciju). Rashodi za zaposlene obuhvaćaju plaće, doprinose na plaće i ostale rashode za zaposlene. 
Materijalni rashodi (32) poslovanja u prvom polugodištu 2026. godine izvršeni su u iznosu od 158.590,67 eura što predstavlja povećanje od 10,43% u odnosu na isto razdoblje prethodne godine. Osvrnut ćemo se na značajnija povećanja koja su uočena na sljedećim stavkama.
Usluge telefona, pošte interneta i prijevoza su veće za 53,49% u odnosu na prvo polugodište 2025. godine. Razlog je povećanje cijena usluga telefona i veći broj poslanih pošiljaka. Naime, prema uputi ZOSI-ja, Centar je dužan svakom korisniku poslati izvještaj o provedenoj usluzi što ima za posljedicu povećanje rashoda za poštanske usluge.
U ovoj skupini rashoda, najznačajniji rashod i dalje čine sredstva namijenjena za zakup poslovnog prostora koji su u ovom razdoblju utrošeni u iznosu od 89.094,87 eura te su za 20,27% veći u odnosu na prethodno razdoblje. U svibnju  2025. godine je potpisan novi ugovor o zakupu, zbog čega  je od lipnja došlo do povećanja zakupnine. 
Rashodi za intelektualne usluge zabilježili su porast od 93,84% u odnosu na isto razdoblje prethodne godine. Povećanje rashoda rezultat je prvenstveno povećanja naknade za rad mentora kao i većeg broja provedenih usluga profesionalne rehabilitacije, radno osposobljavanje na konkretnom radnom mjestu, u sklopu koje je Centar dužan isplaćivati mjesečnu naknadu za rad mentora, zaposlenih kod poslodavaca kod kojih se korisnici osposobljavaju i to temeljem sklopljenih ugovora o djelu.
Računane usluge su u 2026. godini veće za 30,05%  veće nego u usporednom razdoblju zbog jednokratnog troška migracije podataka iz ePisarnice na državnu informacijsku infrastrukturu (CDU – Centar dijeljenih usluga) 
Financijski rashodi (34) nisu izvršeni u prvom polugodištu 2026. godine.
U prvom polugodištu nisu realizirani rashodi za nefinancijsku imovinu (4), jer je njihova provedba planirana za drugo polugodište, u skladu s godišnjim planom i rasporedom nabave.

Prijenos sredstava iz prethodne godine u sljedeću godinu
U prvom polugodištu 2026. godine ostvaren je prijenos sredstava iz prethodne godine u iznosu od 206.263,16 eura, dok je prijenos u sljedeće razdoblje evidentiran u iznosu od 987.332,52 eura. Riječ je o neutrošenim sredstvima iz izvora financiranja 43, koja potječu od novčanih naknada poslodavaca zbog nezapošljavanja osoba s invaliditetom, a namijenjena su za redovito poslovanje Centra.
Navedeni iznosi, kao i njihova dinamika u odnosu na izvorni financijski plan za 2026. godinu, bit će uzeti u obzir prilikom izrade izmjena i dopuna financijskog plana, kako bi se osigurala pravovremena i učinkovita raspodjela sredstava u nastavku godine. 

4. POSEBNI IZVJEŠTAJI 
Tijekom izvještajnog razdoblja Centar:
 -  nije imao zaduženja na domaćem niti stranom tržištu novca i kapitala,
 - nije ugovorio niti preuzeo dugoročne kredite ni zajmove, pa nije sastavljen pregled zaduživanja po dugoročnim kreditima,
-  nije davao jamstva, niti su evidentirana plaćanja po protestiranim jamstvima.


								Predsjednica Upravnog vijeća
									Katarina Radat

